Carlos Núñez ompli el Castell d'Alaquàs
07/06/2004 14:36:00

# Carlos Núñez ompli el Castell d'Alaquàs

*   07/06/2004 14:36:00
*   [Imprimir](#)
*   Compartir
*    https://www.alaquas.org/documento.asp?id\_do=9245

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9245%2F0&title=Ajuntament%20d%27Alaqu%C3%A0s.%20Premsa.Carlos%20N%C3%BA%C3%B1ez%20ompli%20el%20Castell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9245/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9245/9245_Form_4.jpg)](https://www.alaquas.org/ficheros/documentos/2004/2/9245/9245_Form_10.jpg "<a href='https://www.alaquas.org/ficheros/documentos/2004/2/9245/9245_Form_10.jpg' target=_blank><i class='fa fa-external-link' aria-hidden='true'></i>.Carlos Núñez ompli el Castell d'Alaquàs</a>")

Més de 300 alaquaseres i alaquasers gaudiren en directe de la música del gallec

Carlos Núñez va actuar el passat dissabte 5 de juny al Castell d'Alaquàs. La cita fou a les 22:30 hores de la nit quan es van congregar més de 300 persones que ompliren l'aforament del monument.

Carlos Núñez, molt més que un gaiter, està de gira promocionant el seu disc "Almas de Finisterre", un disc de germanor entre els Finisterres, els nostres i els de la Gran Bretanya, la Galícia somniada del nord-est. Per a la seua producció ha comptat amb convidats com els britànics Patrick Molard, Dan Ar Braz, Alan Stivell, Gilles Servant, i com a contrapunt de dolcesa la veu irlandesa d'Eimear Quinn en Yann Derrien, primer single de l'àlbum, entre d'altres.

Al concert en el Castell d'Alaquàs, Carlos Núñez va interpretar alguns temes d'aquest nou treball i també temes dels dics anteriors "A Irmande das Estrelas",  "Os amores libres", "Mayo longo"  i "Todos os mundo",  amb els que va aconseguir omplir l'ambient de bona música, bellíssima i dolça. Les interpretacions van ser un recorregut màgic per les melodies de diferents cultures, el gallec va fer un recordatori en cada interpretació de la terra que l'havia inspirat, i tampoc no li va faltar anomenar sentidament la costa danyada per la tragèdia del Prestige i les víctimes de l'atemptat perpetrat el passat 11 de març a Madrid.  
   
Les i els assistents van gaudir amb el músic gallec, en aquesta ocasió acompanyat pel bouzouki, el violí, la bateria i percussió. També el cant va estar reforçat present amb una dolça veu femenina, i com no, va finalitzar fent honor a la terra que l'havia convidat, Alaquàs, amb la participació d'un gaiter de llevant, i tot acabant amb la col·laboració d'un dolçainer.

Aplaudiments cada vegada més intensos i al ritme de la música plenaren de festa el Castell que "semblava ple de donyets", com ell mateix va afirmar, amb connotacions medievals que  trasportaren els assistents al concert a terres llunyanes.

Aquest concert és ja el cinqué des què es va encetar la programació del Castell 2004. Altres artistes que han passat pel monument renaixentista enguany han sigut Rosana, que ens deixà tot el seu vitalisme i la seua alegria; Ismael Serrano, que mostrà amb les seues canços sempre revindicatives el seu compromís social; i José Mercé que no deixà cap dubte del seu art flamenc. La propera cita musical tindrà lloc el dissabte 19 de juny a les 22:30 hores amb l'actuació de la formació flamenca composada per Isabel Julve i Ricardo Esteve.